Document ID: /roh_data/filtered/fineweb-2-filterrobots_roh.jsonl.gz/36563

Scuol aveva surpiglià per la fin d'emna passada a curta vista l’organisaziun dal campiunadi svizzer da Snowboard alpin.
Suenter l'occurrenza èn ils organisaturs cuntents:
Las pli grondas sfidas èn stadas da chattar voluntarias e voluntaris avunda e da finanziar l’occurrenza, ma tuttas duos chaussas sun gartegiadas bain.
E l’aura ha era gidà, uschia ch’igl è reussì da far in campiunadi cun dus cursas perfectas ed ina participaziun internaziunala. Suenter quellas bunas experientschas vul Scuol ponderar da s’interessar en avegnir per cursas da la coppa mundiala.